**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 635/2017**

**ΑΔΑ:** 73ΒΥΩΨΑ-51Ι



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 56ο/2017 Της 11Ης ΔΕΚΕΜΒΡΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Ορισμός πληρεξούσιου δικηγόρου του Δήμου για παράσταση ενώπιον του Διοικητικού Εφετείου Ιωαννίνων στις 19-12-2017 και σε κάθε μετ΄αναβολή δικάσιμο επί αιτήσεως ασφαλιστικών μέτρων της σύμπραξης OBERMEYER ΕΛΛΑΣ ΕΠΕ- ΣΥΜΒΟΥΛΟΙ ΜΗΧΑΝΙΚΟΙ - OBERMEYER PLANEN + BERATEN GmbH κατά της διακήρυξης ανοικτής διαδικασίας για την επιλογή αναδόχου εκπόνησης της μελέτης: Μελέτη κατασκευής Μόνιμου Στεγασμένου Εκθεσιακού Κέντρου ’’**

Στην Άρτα, σήμερα, 11-12-2017 και ώρα 09:00 π.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την αρ. **48131/7-12-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Βλάχος Μιχαήλ**  **3. Σιαφάκας Χριστόφορος**  **4. Λιλής Γεώργιος**  **5. Ζέρβας Κων/νος**  **6. Πανέτας Γεώργιος** | **ΑΠΟΝΤΕΣ**    **1.Βασιλάκη-Μητρογιώργου**  **Βικτωρία**  **2. Κοσμάς Ηλίας**  **3.Παπαϊωάννου Κων/νος** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθούν (7) έκτακτα θέμα

Ο Πρόεδρος εισηγούμενος το 3ο τακτικό θέμα: **Ορισμός πληρεξούσιου δικηγόρου του Δήμου για παράσταση ενώπιον του Διοικητικού Εφετείου Ιωαννίνων στις 19-12-2017 και σε κάθε μετ΄αναβολή δικάσιμο επί αιτήσεως ασφαλιστικών μέτρων της σύμπραξης OBERMEYER ΕΛΛΑΣ ΕΠΕ- ΣΥΜΒΟΥΛΟΙ ΜΗΧΑΝΙΚΟΙ - OBERMEYER PLANEN + BERATEN GmbH κατά της διακήρυξης ανοικτής διαδικασίας για την επιλογή αναδόχου εκπόνησης της μελέτης: Μελέτη κατασκευής Μόνιμου Στεγασμένου Εκθεσιακού Κέντρου** έθεσε υπόψη της Επιτροπής την εισήγηση της ΤΥΔ η οποία αναφέρει τα εξής: Ο Δήμος μας στις 19-10-2017 δημοσίευσε διακήρυξη με την οποία προκήρυξε δημόσιο διαγωνισμό με ανοιχτή διαδικασία για την ανάδειξη αναδόχου εκπόνησης της μελέτης για το έργο "Μελέτη Κατασκευής Μόνιμου Στεγασμένου Εκθεσιακού Κέντρου", εκτιμώμενης αξίας 625.666,91€ (πλέον Φ.Π.Α.).Η σύμπραξη εταιρειών OBERMEYER ΕΛΛΑΣ ΕΠΕ - ΣΥΜΒΟΥΛΟΙ ΜΗΧΑΝΙΚΟΙ - OBERMEYER PLANEN + BERATEN GmbH, ως έχοντες έννομο συμφέρον, υπέβαλαν την αριθμ. πρωτ. 43032/10.11.2017 προδικαστική προσφυγή κατά της εν λόγω Διακήρυξης.Με την αριθμ. 589/2017 απόφαση της Οικονομικής Επιτροπής, ορίστηκε ως νομικός για να γνωματεύσει επί της προδικαστικής προσφυγής η εταιρεία "Π.Κ. ΧΑΣΑΠΗΣ - Ε. ΤΑΣΣΙΝΗ ΔΙΚΗΓΟΡΙΚΗ ΕΤΑΙΡΕΙΑ". Μετά από την παραπάνω γνωμάτευση, η Οικονομική Επιτροπή με την αριθμ. 598/2017 απόφασή της απέρριψε την προδικαστική προσφυγή της ως άνω σύμπραξης εταιρειών. Με την αριθμ. 47544/01.12.2017 αίτησή της, η παραπάνω σύμπραξη μας υπέβαλε την Αίτηση Ασφαλιστικών Μέτρων που κατέθεσε ενώπιον του Διοικητικού Εφετείου Ιωαννίνων κατά του Δήμου Αρταίων και κατά της αριθμ. 40225/19.10.2017 Διακήρυξης, της αριθμ. 598/2017 Απόφασης της Οικονομικής Επιτροπής και κάθε συναφούς πράξης ή παράλειψης. Ως ημερομηνία εκδίκασης της αίτησης αυτής ορίστηκε η 19η Δεκεμβρίου 2017. Μετά από τα παραπάνω, παρακαλούμε να ορίσετε Νομικό προκειμένου να αναλάβει την υπόθεση επειδή στο Δήμο μας δεν υπάρχει Νομική Υπηρεσία και ούτε ο Δήμος μας διαθέτει δικηγόρο με έμμισθη εντολή. Υπάρχει λοιπόν κίνδυνος να προκληθεί ζημία των συμφερόντων του Δήμου σε περίπτωση μη λήψης σχετικής απόφασης για ορισμό δικηγόρου

Σχετική δαπάνη έχει προβλεφθεί στον προϋπολογισμό του Δήμου, στον Κ.Α. 00-61.11 ‘’Αμοιβές νομικών και συμβολαιογράφων’’ ( σχετ. Α.Α.Υ. 93/31-1-2017 )

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη Τις διατάξεις των άρθρων 72 και 75 του Ν. 3852/2010 και την εισήγηση της ΤΥΔ

**ΑΠΟΦΑΣΙΖΕΙ ΟΜΟΦΩΝΑ**

**Α.** Ορίζει σύμφωνα με το ιστορικό της παρούσης πληρεξούσιο δικηγόρο του Δήμου τη δικηγορική εταιρεία με την επωνυμία ¨Ευάγγελος Χατζηγιαννάκης Δικηγορική Εταιρεία¨ με (ΑΜ/ΔΣΑ: 80216) αποτελούμενη από τον Ευάγγελο Χατζηγιαννάκη του Νικολάου (ΑΜ/ΔΣΑ:4306) και Βασίλειο Χατζηγιαννάκη του Ευαγγέλου(ΑΜ/ΔΣΑ:28288) που διαθέτει κατάλληλη εξειδίκευση και εμπειρίαπροκειμένου να συντάξει προτάσεις επί της αιτήσεως ασφαλιστικών μέτρων της σύμπραξης OBERMEYER ΕΛΛΑΣ ΕΠΕ- ΣΥΜΒΟΥΛΟΙ ΜΗΧΑΝΙΚΟΙ - OBERMEYER PLANEN + BERATEN GmbH κατά της διακήρυξης ανοικτής διαδικασίας για την επιλογή αναδόχου εκπόνησης της μελέτης: **Μελέτη κατασκευής Μόνιμου Στεγασμένου Εκθεσιακού Κέντρου**

**Β.** Ορίζει σύμφωνα με το ιστορικό της παρούσης πληρεξούσιους δικηγόρους του Δήμου τον κ. Τσουμάνη Κων-νο και την δικηγορική εταιρεία με την επωνυμία ¨Ευάγγελος Χατζηγιαννάκης Δικηγορική Εταιρεία¨ με (ΑΜ/ΔΣΑ: 80216) αποτελούμενη από τον Ευάγγελο Χατζηγιαννάκη του Νικολάου (ΑΜ/ΔΣΑ:4306) και Βασίλειο Χατζηγιαννάκη του Ευαγγέλου(ΑΜ/ΔΣΑ:28288) προκειμένου να παραστούν από κοινού ή χωριστά ενώπιον του Διοικητικού Εφετείου Ιωαννίνων στις 19-12-2017 και σε κάθε μετ΄αναβολή δικάσιμο επί αιτήσεως ασφαλιστικών μέτρων της σύμπραξης OBERMEYER ΕΛΛΑΣ ΕΠΕ- ΣΥΜΒΟΥΛΟΙ ΜΗΧΑΝΙΚΟΙ - OBERMEYER PLANEN + BERATEN GmbH κατά της διακήρυξης ανοικτής διαδικασίας για την επιλογή αναδόχου εκπόνησης της μελέτης: **Μελέτη κατασκευής Μόνιμου Στεγασμένου Εκθεσιακού Κέντρου**

**Γ.** Ο καθορισμός της αμοιβής των πληρεξούσιων δικηγόρων, θα γίνει με βάση τα οριζόμενα στο άρθρο 281 Ν.3463/2006 και στον Κώδικα δικηγόρων Ν. 4194/2013 (Φεκ 208/τ.Α΄/27-9-2013).

**Δ.** Εγκρίνει τον καθορισμό αμοιβής για εξωδικαστικές ενέργειες στις οποίες θα προβεί η δικηγορική εταιρεία (Ευάγγελος Χατζηγιαννάκης Δικηγορική Εταιρεία¨ με (ΑΜ/ΔΣΑ: 80216) αποτελούμενη από τον Ευάγγελο Χατζηγιαννάκη του Νικολάου (ΑΜ/ΔΣΑ:4306) και Βασίλειο Χατζηγιαννάκη του Ευαγγέλου(ΑΜ/ΔΣΑ:28288) ) για να εκπροσωπηθεί καλύτερα ο Δήμος στα αρμόδια δικαστήρια.

**Ε.** Ο καθορισμός της αμοιβής της παραπάνω δικηγορικής εταιρείας, θα γίνει με βάσει τα οριζόμενα στο άρθρο 281 Ν.3463/2006 και στον Κώδικα δικηγόρων Ν. 4194/2013 (Φεκ 208/τ.Α΄/27-9-2013) στο παράρτημα 1 **‘‘**Εξωδικαστικές αμοιβές**’’**, ήτοι (5) ώρες συν Φ.Π.Α.

**ΣΤ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 635 /2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ Κ. ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*