**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 647/2017**

**ΑΔΑ:** 6ΠΑΖΩΨΑ-ΙΛΘ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 56ο/2017 Της 11Ης ΔΕΚΕΜΒΡΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση πραγματοποίησης δαπάνης για την προμήθεια:** **Προμήθεια και εγκατάσταση δομημένης καλωδίωσης για το κτίριο των κοινωνικών δομών ’’**

Στην Άρτα, σήμερα, 11-12-2017 και ώρα 09:00 π.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την αρ. **48131/7-12-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Βλάχος Μιχαήλ**  **3. Σιαφάκας Χριστόφορος**  **4. Λιλής Γεώργιος**  **5. Ζέρβας Κων/νος**  **6. Πανέτας Γεώργιος** | **ΑΠΟΝΤΕΣ**    **1.Βασιλάκη-Μητρογιώργου**  **Βικτωρία**  **2. Κοσμάς Ηλίας**  **3.Παπαϊωάννου Κων/νος** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθούν (7) έκτακτα θέμα

Ο Πρόεδρος εισηγούμενος το 15ο τακτικό θέμα: **Έγκριση πραγματοποίησης δαπάνης για την προμήθεια:** **Προμήθεια και εγκατάσταση δομημένης καλωδίωσης για το κτίριο των κοινωνικών δομών.** έθεσε υπόψη της Επιτροπής την εισήγηση της Δ/νσης Προγραμματισμού Οργάνωσης Πληροφορικής και Περιβαλλοντικών Πολιτικών η οποία αναφέρει τα εξής: Ο Δήμος μας, στα πλαίσια των υποχρεώσεων του και προκειμένου να ανταποκριθεί σε αυτές με την καλή λειτουργία των υπηρεσιών του, πρέπει να προβεί στη ΠΡΟΜΗΘΕΙΑ ΚΑΙ ΕΓΚΑΤΑΣΤΑΣΗ ΔΟΜΗΜΕΝΗΣ ΚΑΛΩΔΙΩΣΗΣ ΓΙΑ ΤΟ ΚΤΗΡΙΟ ΤΩΝ ΚΟΙΝΩΝΙΚΩΝ ΔΟΜΩΝ ΤΟΥ ΔΗΜΟΥ.

Για τους παραπάνω λόγους, έχει εγγραφεί στον προϋπολογισμό οικονομικού έτους 2017 και στον Κ.Α. 10-7135.023 πίστωση 670,00 €

Έχοντας λοιπόν υπόψη :

1. Τις διατάξεις του άρθρου 4 του Π.Δ. 80/2016 (ΦΕΚ 145/5-8-2016, τεύχος Α΄).
2. Την με αριθ. πρωτ. 6436/18-1-2017 Απόφαση Γενικού Γραμματέα Αποκεντρωμένης Διοίκησης Ηπείρου-Δυτ. Μακεδονίας για την επικύρωση του προϋπολογισμού και του ολοκληρωμένου σχεδίου δράσης, οικονομικού έτους 2017, του Δήμου Αρταίων, Π.Ε. Άρτας.
3. Την εγγεγραμμένη πίστωση 670,00 € στον Κ.Α. 10-7135.023 με τίτλο ΠΡΟΜΗΘΕΙΑ ΚΑΙ ΕΓΚΑΤΑΣΤΑΣΗ ΔΟΜΗΜΕΝΗΣ ΚΑΛΩΔΙΩΣΗΣ ΓΙΑ ΤΟ ΚΤΗΡΙΟ ΤΩΝ ΚΟΙΝΩΝΙΚΩΝ ΔΟΜΩΝ ΤΟΥ ΔΗΜΟΥ»
4. Το με αριθ. πρωτ. 48003/6-12-2017 **(17REQ002364604)** πρωτογενές αίτημα της υπηρεσίας μας.
5. Το ότι η δαπάνη θα ολοκληρωθεί εντός του οικονομικού έτους 2017.

Ζητούμε από την Οικονομική Επιτροπή του Δήμου Αρταίων, ως διατάκτη της ανάληψης υποχρέωσης, την έκδοση και έγκριση της ανάληψης υποχρέωσης της δαπάνης με τίτλο **ΠΡΟΜΗΘΕΙΑ ΚΑΙ ΕΓΚΑΤΑΣΤΑΣΗ ΔΟΜΗΜΕΝΗΣ ΚΑΛΩΔΙΩΣΗΣ ΓΙΑ ΤΟ ΚΤΗΡΙΟ ΤΩΝ ΚΟΙΝΩΝΙΚΩΝ ΔΟΜΩΝ ΤΟΥ ΔΗΜΟΥ»** στον Κ.Α. 10-7135.023 και ποσού 670,00€

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, την εισήγηση της Υπηρεσίας

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης την πραγματοποίηση της δαπάνης για την προμήθεια**: ΠΡΟΜΗΘΕΙΑ ΚΑΙ ΕΓΚΑΤΑΣΤΑΣΗ ΔΟΜΗΜΕΝΗΣ ΚΑΛΩΔΙΩΣΗΣ ΓΙΑ ΤΟ ΚΤΗΡΙΟ ΤΩΝ ΚΟΙΝΩΝΙΚΩΝ ΔΟΜΩΝ ΤΟΥ ΔΗΜΟΥ,** Κ.Α. 10-7135.023 προϋπολογισμού 670,00 € με τον ΦΠΑ για το έτος 2017.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 647 /2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*