**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 632/2017**

**ΑΔΑ:** ΩΦ2ΟΩΨΑ-ΙΜΡ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 56ο/2017 Της 11Ης ΔΕΚΕΜΒΡΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Επί ενστάσεως κ.κ. Χουλιάρα Σπυριδούλα κ.λ.π. κατά της έκθεσης της Επιτροπής αξιολόγησης μισθίου για την δημιουργία Δημοτικής Βιβλιοθήκης ’’**

Στην Άρτα, σήμερα, 11-12-2017 και ώρα 09:00 π.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την αρ. **48131/7-12-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Βλάχος Μιχαήλ**  **3. Σιαφάκας Χριστόφορος**  **4. Λιλής Γεώργιος**  **5. Ζέρβας Κων/νος**  **6. Πανέτας Γεώργιος** | **ΑΠΟΝΤΕΣ**    **1.Βασιλάκη-Μητρογιώργου**  **Βικτωρία**  **2. Κοσμάς Ηλίας**  **3.Παπαϊωάννου Κων/νος** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή έκανε δεκτή πρόταση του Προέδρου της να συζητηθούν (7) έκτακτα θέμα

Ο κ. Πρόεδρος εισηγούμενος το 7ο έκτακτο θέμα: **Επί ενστάσεως κ.κ. Χουλιάρα Σπυριδούλα κ.λ.π. κατά της έκθεσης της Επιτροπής αξιολόγησης μισθίου για την δημιουργία Δημοτικής Βιβλιοθήκης** έδωσε τον λόγο στον Αντιδήμαρχο και Πρόεδρο της Επιτροπής Εκτίμησης Μισθίου για την δημιουργία της Δημοτικής Βιβλιοθήκης κ. Σιαφάκα ο οποίος είπε:Μετά την αρ. **273/2017 Α.Δ.Σ** για την μίσθωση χώρου για την δημιουργία Δημοτικής Βιβλιοθήκης και την αρ. **294/2017 Α.Ο.Ε.** με την οποία συντάχθηκαν οι όροι διακήρυξης, υποβλήθηκαν δύο προσφορές για εκμίσθωση χώρου για την δημιουργία Δημοτικής Βιβλιοθήκης από την κ. Χουλιάρα κ.λ.π. και από το Γηροκομείο Γεωργίου & Σοφίας Μάτσου, οι οποίες εξετάσθηκαν από την Επιτροπή Αξιολόγησης Μισθίου και η οποία τις απέρριψε γιατί δεν πληρούν τους όρους της σχετικής διακήρυξης. Κατά της έκθεσης της Επιτροπής αξιολόγησης Μισθίου η κ. Χουλιάρα κ.λ.π. κατέθεσαν ένσταση ζητώντας την ανάκληση της Έκθεσης Αξιολόγησης, τον εκ νέου έλεγχο των δικαιολογητικών, και την επιτόπια αυτοψία προκειμένου να γίνει δεκτή η πρόταση τους.

Ακολούθησε διαλογική συζήτηση, και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη το Δ.Κ.Κ.3463/2006, διατάξεις τουΝ.3852/2010 τις από 7-11-2017 εκθέσεις αξιολόγησης της Επιτροπής και την από 30-11-2017 ένσταση της κ. Χουλιάρα κ.λ.π.

**ΑΠΟΦΑΣΙΖΕΙ ΟΜΟΦΩΝΑ**

**Α.** Κάνει δεκτές σύμφωνα με το ιστορικό της παρούσης τις εκθέσεις αξιολόγησης μισθίου για την δημιουργία **Δημοτικής Βιβλιοθήκης** οπότεκαι απορρίπτειτις αιτήσεις για την εκμίσθωση χώρου των κ.κ. Χουλιάρα Σπυριδούλα κ.λ.π. και Γηροκομείου Γεωργίου και Σοφίας Μάτσου.

**Β.** Απορρίπτειτην από 30-11-2017 ένστασητων κ.κ. χουλιάρα Σπυριδούλα κ.λ.π. κατά της έκθεσης αξιολόγησης μισθίου σύμφωνα με όσα αναγράφονται σε αυτή η οποία έχει κοινοποιηθεί στους ενδιαφερομένους.

**Γ.** Εγκρίνει την επανάληψη του διαγωνισμού για την εκμίσθωση ακινήτου για την δημιουργία Δημοτικής Βιβλιοθήκης με τους ίδιους όρους.

**Δ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 632 /2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ Κ ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*